b'\n_START_ARTICLE_\nBremeni komtuur\n_START_PARAGRAPH_\nBremeni komtuur oli Liivi ordu k\xc3\xa4sknik, kes valitses Bremeni komtuurkonda._NEWLINE_Bremeni komtuurkond oli \xc3\xbcks olulisemaid Liivi ordu v\xc3\xa4lisvaldusi, mis anti Liivi ordumeistri v\xc3\xb5imu alla t\xc3\xb5en\xc3\xa4oliselt 1330. aastatel. Esimene komtuur, kes oli varem juba tegutsenud Liivi ordus, on nimeliselt teada 1339. aastast. Viimane komtuur, Franz von Dumstorp, pidi ametist loobuma komtuurkonna m\xc3\xbc\xc3\xbcmise t\xc3\xb5ttu Bremeni linnale._NEWLINE_Bremeni komtuurid p\xc3\xa4rinesid enamasti kohapealt ega olnud kuigiv\xc3\xb5rd seotud Liivi ordu poliitikaga Liivimaal, j\xc3\xa4\xc3\xa4des pelgalt oma valduse haldajateks.'